Kavet em eus klok a-walch ar sell a daol ar skrivagner war e vro : meskañ a ra buhezioù tud disheñvel mat, nen em gavont ket dre ret asambles da vare pe vare eus an istor ; gant bommoù Istorel evel pennadoù-kazetennoù, kanaouennoù diouzh giz ar bloavezh a gont diwar e benn, hag ivez pennadoù hep poentadur lech ma kreder bezañ e soñjoù unan  bennak. Plijus tre eo an doare iskis-se da skrivañ, pa vez graet gant Dos Passos dan nebeutañ (soñjal a ran e levrioù Werber… ech !). Lakaat a ra da soñjal en ur pezh-mell pezh danvez gwiadet : war ar stern istorel e kej ha digej an dud kaset gant neudenn o buhezioù. Heñveloch eo ouzh romant ur grugad-verien eget ouzh hini ur verienenn evel ar romantoù all…. Traoù dreist a zo en U.S.A. eta. Evurusamant, peogwir eo hir da lenn (1233 pajenn em embannadur).  Ar pezh em bije da rebech dam lennadenn eo an  tech men deus Dos Passos da vout re deñval. A-wezhioù o devez tudennoù al levr prantadoù evurus, met ne badont ket. Neus ket kalz a spi e chellint en em dennañ. Marteze nemañ ket gwall bell eus ar wirionez : kendrechet e vez al lenner, hag a-benn ar fin, sachet war-zu ar strad ivez. Diwasket e vezer gant e lennadenn.  An eil tra, met neo ket ur rebech da vat, eo druzoni ar geusteurenn : bez ez eus kement an dudennoù, kement a ditouroù, kement a zarvoudoù, meo ret daskiriat kalzig a-raok diazezañ.  E-keñver an dra-se, on bet laouen bras o kavout e fin al levr un diverradenn istorel eus ar bloavezhioù a vez anv anezho er romantoù (1891-1929) hag ur geriadur eus anvioù an dud gwir meneget e-kerzh an oberenn. Implijet em eus nebeutoch ar renabl eus ar bommoù meneget (kanaouennoù, lennegezh…) met mat eo ivez e vije bet lakaet e-barzh, a-raok echuiñ gant buhez ar skrivagner nem boa ket klevet anv anezhañ a-raok degouezhout gant U.S.A.  Evit ur wezh eo ul levr e talv ar boan prenañ anezhañ hag  adpigosat e-barzh ur wezh dre vare. Emaon o vont de adlenn penn-da-benn zoken.